
LEGATURILE BISERICII CELEI NOUA 

CU 

CATOLICISMUL LUPTĂTOR. 



I 
Biserica munteana si catolicismul. 



In Tara-Romaneasca nu se ivise niciun fel de greutăţi in calea Bisericii celei noua. 
Ştim numai, printr'o mărturie strecurata in cutare scriere polemica din veacul al XV-lea, 
ca Antim, Mitropolitul de la inceputul Domniei lui Mircea, imbatranind, a primit cinul 
călugăresc, adapostindu-se, de buna sama, la vre una din mănăstirile domneşti mai noua, 
Cozia, Calimanesti, Cotmeana, si nu la Tismana sau Vodita, centrele "sârbeşti", pentru 
care el, Grecul si represintantul strictei ierarhii constantinopolitane, nu putea sa aibă nicio 
simpatie deosebita. Anume imprejurari, pe care nu le cunoaştem, ii siliră insa a-si paraşi 
chilia pentru a-si lua iarasi locul in fruntea Bisericii muntene, pe care apoi va fi calauzit-o 
pana la moartea. 

Nu mai cunoaştem vre-un alt Mitropolit in jumătatea d'intaiu a veacului al XV- 
lea, si rostul celor ce s'au strecurat in acest timp trebuie sa fi fost foarte puţin insemnat. 
Aici nu se mai dădea, in adevăr, nicio lupta intre ortodoxia greceasca a Mitropolitului ori 
cea sârbeasca a călugărilor, de o parte, si, de alta, catolicismul roman, sprijinit de Ungaria 
vecina. Daca, după trecătorul Mihail-Voda si, in acelaşi timp cu concurentul sau, Radu 
cel Simplu, amândoi fii ai lui Mircea, Dan, fiul lui Dan l-iu, stăpâneşte in buna intelegere 
cu regele-Imparat Sigismund, pe care-1 si aduce in tara impotriva Turcilor, cu cari Dan se 
lupta, ani intregi de zile, ca om al "Chesarului", aceasta n'are nicio inraurire asupra 
politicei religioase a acestui Domn. 

Alt Domn aşezat cu ajutor unguresc si, multa vreme, represintant al politicei de 
cruciata pe care o făcea marele ambiţios Sigismund, Vlad Dracul, fiu al lui Mircea, nu e 
cunoscut nici el ca un prieten statornic si cu folos al legii apusene, ca un "latinophron". 
Proclamaţia lui de la Nurnberg din 8 Februar 1431, prin care ingaduie predica Minori tilor 
trimesi de Imparatul-rege, ramase, de sigur, fara urmări. 

Episcopia latina a Argeşului nu ramane insa vacanta. Prin documente ungureşti se 
intalnesc numele titularilor ei; un Ioan de "Antiqua Villa", de obârşie necunoscuta, un 
Paul de Hunyad, Ungur, un Vitus; n'avem insa nicio dovada ca vre unul măcar din 
aceştia, cari "păstoresc" Biserica apuseana din principatul Terii-Romanesti, si-ar fi avut 
reşedinţa in vechiul Scaun de Domnie, din care urmaşii lui Mircea plecară indata pentru a 
se aşeza in Targovistea mai noua. In acest din urma oraş, erau si catolici destui, dar mai 
mult Unguri decât Saşi: pe la 1600 ei aveau doua biserici, a Franciscanilor sau Baratia 
(barat = frate, in ungureşte), care trebuie sa fie din aceasta vreme, si biserica Sf. Marii, 



poate de obârşie mai noua. Daca s'ar fi păstrat cele mai vechi privilegii ale acestor 
lăcaşuri de inchinare pentru străini, - cele a căror ştiinţa o avem, sânt din a doua jumătate 
a veacului al XVI-lea numai, - am găsi in ele numele acelor Voevozi din vremea 
strămutării Scaunului domnesc in Targoviste cari nu se puteau hotăra a rupe deplin cu 
catolicismul, in legătura cu politica lor de prietenie fata de creştini. 

De altminterea data de 1417 se cetia pe "un basin de piatra pentru spălat cele 
sfinte", care se vedea pana târziu la Baratie. In mănăstire se păstra, in veacul al XVIII- 
lea, si un manuscript al Cronicii terii, alcătuita după 1688, si, prelucrând vechile anale, 
intr'un raport, unul din Franciscani inseamna si legaturile fiecărui Voevod cu 
catolicismul: se vorbeşte astfel de arderea lăcaşului, de către Turci, supt un "Mircea- 
Voda", care ar fi Cel Batran, deci in 1394. Se mai culege din acest raport ca Vlad Dracul 
a lăsat in pace mănăstirea Franciscanilor si ca ea a fost dărâmată numai după Radu-cel- 
Frumos, in vremea lui Basarab-cel-Batran, pentru a fi refăcuta apoi supt Tepelus. 

Satul Sotanga, in Dambovita, a fost dăruit, de buna sama, pe acest timp 
"baraţilor" targovisteni, cari, având obişnuita concesie de "slobozie", de a strânge adecă 
locuitori noi, scutiţi pe un timp de orice sarcini, aşezară, in mijlocul sătenilor vechi, 
"franci" de-ai lor, de acelaşi neam unguresc ca si dansii. Grija sufleteasca asupra acestor 
catolici din preajma lui Vodă n'o mai avea insa acuma niciun episcop, ci numai parohul 
local, un Franciscan. 

La hotarele Terii-Romanesti, in Severinul pe care din nou ii luase in stăpânire, 
incredintandu-1 (1428) Cavalerilor Teutoni, împăratul Sigismund aşeza un episcop, pe 
Benedict, care se intampina si in 1439, când el capata de la Papa, in acelaşi timp, si grija 
Moldovei, unde catolicismul nu si-ar mai fi avut represintantii ierarhici. 

Cu totul altfel, cu mult mai prielnic pentru catolici se infatiseaza imprejurarile in 
Moldova, unde proselitismul polon era simţitor mai indraznet si mai harnic decât 
proselitismul Ungurilor in tara-Romaneasca. 



